Մանվել Գրիգորյանն ազատվեց կալանքից. նրա կյանքին վտանգ է սպառնում - ankakh.com
ԵԿՄ նախկին նախագահ, նախկին պատգամավոր Մանվել Գրիգորյանի նկատմամբ ավելի քան 1.5 տարի առաջ կիրառված կալանքը փոխարինվեց չհեռանալու մասին ստորագրությամբ։
Խափանման միջոցի փոփոխության միջնորդություն ներկայացրել էր դատախազությունը` հանդես գալով այդ հարցով արտահերթ նիստ գումարելու նախաձեռնությամբ։
Արդեն դատական նիստում այդ միջնորդությանը միացան նաև Գրիգորյանի պաշտպանները։
Մեղադրող դատախազը հայտնեց, որ Մանվել Գրիգորյանի վիճակի վատթարացման մասին դատախազությունը «Նաիրի» ԲԿ-ից այսօր գրություն է ստացել, որտեղ մասնավորապես ասված է, որ Գրիգորյանը տառապում է աջ թոքի քաղցկեղով, շաքարային դիաբետի մի շարք բարդացումներով ու այլ ուղեկցող հիվանդություններով։
Իսկ հունվարի 14-ին նրա մոտ տեղի է ունեցել սրտի ռիթմի խանգարում, նրան տեղափոխել են վերակենդանացման բաժանմունք, որտեղ էլ այժմ գտնվում է։ Վիճակը գնահատվել է ծանր։
Մանվել Գրիգորյանը նիստին ներկա չէր։
Տեգեր: խափանման միջոց, Մանվել Գրիգորյան, Հայաստան